જે વારંવાર સત્સંગ કરે છે, વારંવાર પ્રભુવચનોને ગ્રહણ કરે છે, ત્યારે તેને મનુષ્યભવ સાર્થક કરવાના ઘણા બધા માર્ગદર્શન મળી જાય છે. પ્રભુવચન કયારેક ને કયારેક હૃદયસ્પર્શી બની જાય છે, ત્યારે પરિવર્તનની સંભાવના અનેકગણી વધી જાય છે. ભગવાને કહ્યું છે : જેમને કાન મળ્યા છે એ જો પ્રભુવચન શ્રવણ કરવાનું સૌભાગ્ય ગુમાવી દે છે તો ભવિષ્યમાં તેને શ્રોતેન્દ્રિય દુર્લભ બની જાય છે. જેમને આંખો મળી છે, એ જો દેવગુરૂના દર્શન કરવાનું સૌભાગ્ય ગુમાવી દે છે તો ભવિષ્યમાં તેને ચક્ષુન્દ્રિય દુર્લભ બની જાય છે.